РЕПУБЛИКА СРБИЈА

ОПШТИНА ЉИГ

ОПШТИНСКО ВЕЋЕ

Број: 003307187 2024 06036 003 000 060 107-2

25.11.2024. године

Љ И Г

На основу члана 103. Статута општине Љиг (''Службени гласник општине Љиг'' бр. 4/19 и 12/22) и члана 2, 7. и 11. Одлуке о јавним расправама (''Службени гласник општине Љиг'' бр. 7/21), Општинско веће општине Љиг, на седници одржаној 25.11.2024. године, донело је

З А К Љ У Ч А К

о спровођењу јавне расправе о Нацрту Одлуке о буџету општине Љиг за 2025. годину

1. Одређује се спровођење јавне расправе о Нацрту Одлуке о буџету општине Љиг за 2025. годину (у даљем тексту: Нацрт одлуке).

2. Утврђује се Програм јавне расправе о Нацрту одлуке, који је саставни део овог закључка.

3. Јавна расправа о Нацрту одлуке одржаће се од 25.11.2024. године до 10.12.2024. године.

4. Јавна расправа се реализује упућивањем јавног позива за учешће на истој, који се објављује на интернет презентацији Општине Љиг уз Програм јавне расправе и Нацрт одлуке.

ОПШТИНСКО ВЕЋЕ

ПРЕДСЕДНИК

Миломир Старчевић, с.р.

РЕПУБЛИКА СРБИЈА

ОПШТИНА ЉИГ

ОПШТИНСКО ВЕЋЕ

Број: 003307187 2024 06036 003 000 060 107-2

25.11.2024. године

Љ И Г

На основу члана 98-101,103 и 104. Статута општине Љиг (,,Сл. гласник општине Љиг“ бр. 4/19 и 12/22) и члана 25. Одлуке о јавним расправама („Сл.гласник општине Љиг“ бр. 7/21) Општинско веће општине Љиг, на седници одржаној дана 25.11.2024. године, упућује

ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О

Нацрту Одлуке о буџету општине Љиг за 2025.годину

Општинско веће општине Љиг позива све грађане, удружења као и стручну јавност да се упознају са радним текстом Нацрта Одлуке о буџету општине Љиг за 2025.годину (у даљем тексту: Нацрт oдлуке) и да дају предлоге, сугестије и коментаре.

Јавна расправа о Нацрту oдлуке одржаће се од 25.11.2024. године до 10.12.2024. године.

Учесници у јавној расправи су представници органа општине Љиг, грађани, удружења, стручна јавност, као и друге заинтересоване стране.

Примедбе и сугестије достављају се Општинској управи општине Љиг - Одељењу за финансије, на е-mail [finansije@ljig.rs](mailto:finansije@ljig.rs) или предајом на писарници, канцеларија бр. 5, у приземљу зграде Општине Љиг, са напоменом: „За јавну расправу о Нацрту Одлуке о буџету општине Љиг за 2025.годину“ најкасније до 10.12.2024. године до 9 часова.

Предлози, сугестије и коментари се подносе у слободној форми.

У оквиру спровођења јавне расправе биће одржан отворени састанак 10.12.2024. године сала број 21/III у згради Општине Љиг, ул. Карађорђева број 7, са почетком у 9 часова, на којем ће бити представљен текст Нацрта oдлуке.

По окончању Јавне расправе, Општинско веће општине Љиг ће сачинити извештај о одржаној јавној расправи и у року од 15 дана од њеног окончања исти објавити на интернет презентацији http://www.ljig.rs/.

Саставни део овог јавног позива је Програм јавне расправе са радним текстом Нацрта oдлуке са образложењем.

ОПШТИНСКО ВЕЋЕ ОПШТИНЕ ЉИГ

ОПШТИНСКО ВЕЋЕ

ПРЕДСЕДНИК

Миломир Старчевић, с.р.

ПРОГРАМ ЈАВНЕ РАСПРАВЕ

о Нацрту Одлуке о буџету општине Љиг за 2025.годину

1. У поступку припреме Одлуке о буџету општине Љиг за 2025.годину Општинско веће општине Љиг организује и спроводи јавну расправу о нацрту наведене одлуке (у даљем тексту: Нацрт одлуке).

2.Јавна расправа о Нацрту одлуке одржаће се од 25.11.2024. године до 10.12.2024.године.

3.Учесници у јавној расправи су представници органа општине Љиг, грађани, удружења, стручна јавност, као и друге заинтересоване стране.

4.Програм јавне расправе о Нацрту одлуке са Нацртом одлуке објављује се на сајту Општине Љиг, http://www.ljig.rs/.

5.Примедбе и сугестије достављају се Општинској управи општине Љиг - Одељењу за финансије, на е-mail [finansije@ljig.rs](mailto:finansije@ljig.rs) или предајом на писарници, канцеларија бр. 5, у приземљу зграде Општине Љиг, са напоменом: „За јавну расправу о Нацрту Одлуке о буџету општине Љиг за 2025.годину“, најкасније до 10.12.2024. године до 9 часова.

Предлози, сугестије и коментари се достављају у слободној форми.

Лице за контакт:­­­­­­­­­­ Марија Шиљеговић-Начелник одељења за финансије.

6.Нацрт одлуке биће представљен на отвореном састанку који ће се одржати 10.12.2024 године, са почетком у 9 часова у сали 21/III у згради Општине Љиг, ул. Карађорђева број 7.

7. По окончању јавне расправе, Општинско веће општине Љиг ће анализирати све примедбе и предлоге у јавној расправи и на основу тога сачинити извештај о одржаној јавној расправи и у року од 15 дана од дана окончања јавне расправе исти објавити на интернет презентацији општине Љиг, http://www.ljig.rs/.

ОПШТИНСКО ВЕЋЕ ОПШТИНЕ ЉИГ